[{"text_idx": "#000000", "text": "Menu Skip to primary navigation Skip to secondary navigation Skip to main content Skip to primary sidebar"}, {"text_idx": "#000002", "text": "rhywbeth i bawb yng nghanol dinas Abertawe!"}, {"text_idx": "#000003", "text": "Dewch i siopa am y tueddiadau diweddaraf, cael eich gwefreiddio yn yr LC, darganfod mwy yn yr amgueddfeydd a\u2019r orielau celf, bwyta ac yfed yn y caffis a\u2019r bwytai gwych, cael eich diddanu yn y sinema\u0302u a\u2019r theatrau a dawnsio drwy\u2019r nos!"}, {"text_idx": "#000004", "text": "Atyniadau \u2013 Mae atyniadau gwych yng nghanol y ddinas, o sinema\u0302u a theatrau i goedwig law dan do, Plantasia! Yn y marina, dewch chi o hyd i deithiau cychod cyffrous i benrhyn Gw\u0302yr yn ogystal a\u0302 chyfleoedd i ymlacio at fordeithiau ar hyd afon Tawe, neu gael hwyl yn yr LC, sy\u2019n cynnwys parc dw\u0302r dan do cyffrous gyda sleidiau, board rider a pheiriant tonnau, yn ogystal a\u0302 dringo creigiau a lle chwarae meddal. Mae yna hefyd lasertag cyffrous yn Laserzone a dwy ale fowlio, bowlio deg pin, ynghyd ag arce\u0302d gemau, a Superbowl gyda Ninja Tag a Crazy Club ychwanegol!"}, {"text_idx": "#000005", "text": "Bwyta allan \u2013 Mae Abertawe wedi ennill enw da fel hafan bwyd, gyda llawer ar gael gan werthwyr bwyd stryd o amgylch y ddinas yn ogystal ag ym Marchnad Abertawe, ac o gaffis, bariau, bwytai a bistros mae dewis gwych o flasau lleol a rhyngwladol at bob chwaeth."}, {"text_idx": "#000006", "text": "Amgueddfeydd ac Orielau \u2013 Dewch i ddarganfod pethau newydd yn yr amrywiaeth o amgueddfeydd ac orielau cyffrous sy\u2019n addas ar gyfer pob oed a diddordeb. Mae gan Amgueddfa Genedlaethol y Glannau gyfleusterau ac arddangosfeydd hynod fodern ac mae Amgueddfa Abertawe, sy\u2019n draddodiadol ac yn hanesyddol, yn arteffact ynddi\u2019i hun! Ar gyfer y rheiny a\u0302 diddordeb mewn celf, mae dewis eang o orielau yn y ddinas sy\u2019n sicr o\u2019ch diddanu am oriau a bydd y rhai sy\u2019n dwlu ar farddoniaeth wrth eu boddau a\u0302 Chanolfan Dylan Thomas, sy\u2019n canolbwyntio\u2019n unswydd ar ei waith."}, {"text_idx": "#000007", "text": "Gyda\u2019r hwyr \u2013 Er bod yr haul yn machlud yn Abertawe, nid yw\u2019r hwyl yn dod i ben! Mae\u2019r ddinas yn dod yn fyw gyda\u2019r hwyr, gyda bwytai, bariau a chlybiau sy\u2019n enwog yn genedlaethol yn cadw hwyl y parti nes yr oriau ma\u0302n."}, {"text_idx": "#000008", "text": "Trwy gydol y flwyddyn, mae\u2019r ddinas yn trefnu amrywiaeth o ddigwyddiadau a"}, {"text_idx": "#000009", "text": "This post is also available in:"}, {"text_idx": "#000010", "text": "Primary SidebarMap canol y ddinas"}]